Diari Oficial de la Generalitat Valenciana


Sumari del DOGV 5429, del 16-01-2007 (2007/485)

ACORD de 12 de gener de 2007, del Consell, que incrementa les quanties del complement d'atenció continuada del personal intern resident i infermeria en formació que treballen en les institucions sanitàries de la Conselleria de Sanitat.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5429

Data del DOGV
:   16-01-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/485


Data del document
:   12-01-2007

Organisme emissor
:   Conselleria de Sanitat

Tipus de document
:   Acord

Descriptors 

:   * professió sanitària
    * metge
    * legislació
    * remuneració del treball
    * personal sanitari

El Consell, en la reunió del dia 12 de gener de 2007, va adoptar l'acord següent:  
Un dels grans eixos sobre els quals gira la política de sanitat de la Generalitat és el professional sanitari, i la seua implicació en la millora de la prestació sanitària. La implicació, la participació i la coresponsabilització dels professionals és fonamental per a gestionar eficientment un sistema sanitari que té com a objectiu bàsic la qualitat en la satisfacció de les expectatives i necessitats dels ciutadans de la Comunitat Valenciana i, concretament, dels pacients. D'ací que un dels objectius prioritaris siga millorar les condicions de treball dels professionals i, per a això, s'han adoptat diverses mesures dirigides a incrementar la seua motivació i el seu compromís amb la gestió.  
Atesa la importància declarada que té la formació d'especialistes per mitjà del sistema de residència, per a aconseguir eixos objectius es va adoptar l'Acord de 6 d'octubre de 2006, del Consell, pel qual s'incrementen les retribucions del personal intern resident i infermeria en formació que presten els seus servicis en les institucions sanitàries de la Conselleria de Sanitat.  
Tenint en compte tot això, es fa necessari millorar les condicions en què estos professionals duen a terme la seua labor. En l'àmbit de les competències que en matèria sanitària corresponen a la Generalitat, i, concretament, a la Conselleria de Sanitat i a l'Agència Valenciana de Salut, i en la línia de l'actuació dirigida a garantir la millora de la qualitat assistencial i la modernització dels servicis sanitaris, es considera necessari donar un pas més en la direcció iniciada pel indicat Acord de 6 d'octubre de 2006.  
En atenció de totes estes consideracions, amb l'informe previ favorable de l'Àrea Jurídica de la Conselleria de Sanitat i després d'haver sigut negociat en la Mesa Sectorial de Sanitat, d'acord amb el que preveu l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servici de les Administracions Públiques, i fent ús de l'habilitació per a modificar les taules retributives del personal al servici de les institucions sanitàries que conté l'article 53 de la Llei 11/2000, de 28 de desembre, de la Generalitat, a proposta del conseller de Sanitat, el Consell  
ACORDA  
Primer  
Modificar els apartats II. A i II. B de la taula retributiva VI de complement d'atenció continuada continguda en la Llei 11/2000, de 28 de desembre, de la Generalitat, aplicables a les guàrdies realitzades pel personal intern resident i infermeria en formació, amb la qual cosa queden establides les quanties següents:  
II.A. Metges residents Euros/hora  
MIR primer any 11  
MIR segon any 13  
MIR tercer any 15  
MIR quart any i successius 17  
II.B. Infermeria en formació   
Infermeres en formació primer any 8.5  
Infermeres en formació segon any 9  
Les guàrdies previstes en els apartats II.A i II.B de la taula VI que es facen en els dies 24, 25 i 31 de desembre, 1 i 6 de gener, es retribuiran al doble del preu fixat en eixos apartats.  
Així mateix, a les guàrdies previstes en els citats apartats II.A i II.B realitzades en dissabte, diumenge o festiu se'ls aplicarà un increment de 2 euros/hora, sempre que no els siga d'aplicació el que preveu el paràgraf anterior.  
Segon  
El present acord tindrà efectes des de l'1 de gener de 2007.  
Tercer  
Ordenar la publicació del present acord en el Diari Oficial de la Comunitat Valenciana.  
València, 12 de gener de 2007  
El conseller secretari del Consell, per substitució,  
ESTEBAN GONZÁLEZ PONS